CELEX: 32020R1987
Language: ro
Date: 2020-07-14 00:00:00
Title: Regulamentul delegat (UE) 2020/1987 al Comisiei din 14 iulie 2020 de completare a Regulamentului (UE) nr. 1308/2013 al Parlamentului European și al Consiliului și a Regulamentului (UE) nr. 1306/2013 al Parlamentului European și al Consiliului în ceea ce privește constituirea și eliberarea garanțiilor în cadrul gestionării contingentelor tarifare pe baza ordinii cronologice a depunerii cererilor

14.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 422/1
               
            
         REGULAMENTUL DELEGAT (UE) 2020/1987 AL COMISIEI
         din 14 iulie 2020
         de completare a Regulamentului (UE) nr. 1308/2013 al Parlamentului European și al Consiliului și a Regulamentului (UE) nr. 1306/2013 al Parlamentului European și al Consiliului în ceea ce privește constituirea și eliberarea garanțiilor în cadrul gestionării contingentelor tarifare pe baza ordinii cronologice a depunerii cererilor
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 186,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 66 alineatul (3),
         întrucât:
         
                     (1)
                  
                  
                     Regulamentul (UE) nr. 1308/2013 stabilește norme privind gestionarea contingentelor tarifare și tratamentul special al importurilor de către țările terțe. De asemenea, pentru a se asigura gestionarea fără probleme a contingentelor tarifare, regulamentul menționat împuternicește Comisia să adopte acte delegate și acte de punere în aplicare conexe.
                  
               
                     (2)
                  
                  
                     În scopul simplificării administrative, contingentele tarifare subutilizate pentru produse agricole sunt gestionate conform principiului „primul sosit, primul servit”, în conformitate cu articolele 49-54 din Regulamentul de punere în aplicare (UE) 2015/2447 al Comisiei (3), care reglementează gestionarea contingentelor tarifare destinate a fi utilizate în ordinea cronologică a datelor de acceptare a declarațiilor vamale.
                  
               
                     (3)
                  
                  
                     Trebuie să se prevadă că participarea la contingentele tarifare respective poate fi condiționată de constituirea unei garanții pentru a se asigura îndeplinirea anumitor cerințe referitoare la prelucrarea și destinația finală a produselor, la standardele de calitate pentru produse, precum și la îngrășarea și sacrificarea animalelor. Cerințele respective sunt prezentate în detaliu, pentru fiecare dintre contingentele tarifare în cauză, într-un act de punere în aplicare adoptat în temeiul articolului 187 din Regulamentul (UE) nr. 1308/2013.
                  
               
                     (4)
                  
                  
                     În scopul simplificării procedurii și a legislației, este necesar ca normele existente referitoare la gestionarea contingentelor tarifare prin aplicarea metodei bazate pe principiul „primul sosit, primul servit”, conținute în mai multe acte ale Uniunii, să fie înlocuite cu un singur act. Așadar, trebuie abrogate Regulamentele (CE) nr. 440/96 (4), (CE) nr. 1831/96 (5), (CE) nr. 2133/2001 (6), (CE) nr. 2094/2004 (7), (CE) nr. 937/2006 (8), (CE) nr. 437/2009 (9), (CE) nr. 438/2009 (10), (CE) nr. 933/2009 (11), (CE) nr. 1064/2009 (12), (UE) nr. 1085/2010 (13) și (UE) nr. 59/2011 (14) ale Comisiei și Regulamentele de punere în aplicare (UE) nr. 1354/2011 (15), (UE) nr. 481/2012 (16), (UE) nr. 988/2014 (17), (UE) nr. 989/2014 (18), (UE) nr. 1233/2014 (19), (UE) 2015/2405 (20), (UE) 2017/1466 (21) și (UE) 2018/567 (22) ale Comisiei.
                  
               
                     (5)
                  
                  
                     Pentru a se asigura o tranziție fără probleme la normele prevăzute în prezentul regulament și pentru a se îndeplini obligația de a se notifica Organizației Mondiale a Comerțului noile norme înaintea aplicării lor, este necesar ca aplicarea prezentului regulament să fie amânată până la perioadele de aplicare a contingentelor tarifare care încep de la 1 ianuarie 2021 și după această dată,
                  
               ADOPTĂ PREZENTUL REGULAMENT:
         
            Articolul 1
            Domeniul de aplicare
            Prezentul regulament prevede norme de completare a Regulamentelor (UE) nr. 1308/2013 și (UE) nr. 1306/2013 în ceea ce privește constituirea și eliberarea garanțiilor în cadrul gestionării contingentelor tarifare pe baza ordinii cronologice a depunerii cererilor.
         
         
            Articolul 2
            Constituirea unei garanții
            Eligibilitatea pentru taxa la import redusă în cadrul unui contingent tarifar bazat pe ordinea cronologică a depunerii cererilor poate fi condiționată de constituirea unei garanții la autoritățile competente.
            Operatorii constituie o garanție la momentul depunerii unei cereri de autorizație pentru destinația finală în conformitate cu articolul 211 din Regulamentul (UE) nr. 952/2013 al Parlamentului European și al Consiliului (23) sau la momentul depunerii declarației vamale de punere în liberă circulație a mărfurilor, după caz.
            Cursul de schimb se stabilește în conformitate cu articolul 106 din Regulamentul (UE) nr. 1306/2013.
         
         
            Articolul 3
            Eliberarea și reținerea garanțiilor
            
               (1)   Garanția se eliberează imediat ce autoritatea competentă a primit dovada satisfăcătoare a îndeplinirii cerințelor legate de garanția respectivă.
            
            
               (2)   Dacă cerințele relevante nu sunt îndeplinite întru totul, garanția este eliberată proporțional cu cantitatea pentru care sunt îndeplinite cerințele. Cuantumul garanției care nu este eliberat se reține în conformitate cu articolul 24 din Regulamentul delegat (UE) nr. 907/2014 al Comisiei (24).
            
         
         
            Articolul 4
            Abrogări
            Regulamentele (CE) nr. 440/96, (CE) nr. 1831/96, (CE) nr. 2133/2001, (CE) nr. 2094/2004, (CE) nr. 937/2006, (CE) nr. 437/2009, (CE) nr. 438/2009, (CE) nr. 933/2009, (CE) nr. 1064/2009, (UE) nr. 1085/2010 și (UE) nr. 59/2011 și Regulamentele de punere în aplicare (UE) nr. 1354/2011, (UE) nr. 481/2012, (UE) nr. 988/2014, (UE) nr. 989/2014, (UE) nr. 1233/2014, (UE) 2015/2405, (UE) 2017/1466 și (UE) 2018/567 se abrogă cu efect de la 1 ianuarie 2021.
            Totuși, regulamentele respective se aplică în continuare perioadelor de aplicare a contingentelor tarifare care nu s-au încheiat până la data respectivă.
         
         
            Articolul 5
            Intrarea în vigoare și aplicarea
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Prezentul regulament se aplică perioadelor de aplicare a contingentelor tarifare care încep de la 1 ianuarie 2021 și după această dată.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  JO L 347, 20.12.2013, p. 549.
         
            (3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (4)  Regulamentul (CE) nr. 440/96 al Comisiei din 11 martie 1996 privind deschiderea și gestionarea contingentelor tarifare comunitare pentru anumite amestecuri de radicele de malț și de reziduuri de cernere a orzului (JO L 61, 12.3.1996, p. 2).
         
            (5)  Regulamentul (CE) nr. 1831/96 al Comisiei din 23 septembrie 1996 privind deschiderea și modul de gestionare a contingentelor tarifare comunitare obligatorii prin Acordul GATT la anumite fructe și legume și produse transformate pe bază de fructe și legume începând cu anul 1996 (JO L 243, 24.9.1996, p. 5).
         
            (6)  Regulamentul (CE) nr. 2133/2001 al Comisiei din 30 octombrie 2001 privind deschiderea și modul de gestionare a anumitor contingente tarifare comunitare și a plafoanelor tarifare din sectorul cerealelor și abrogarea Regulamentelor (CE) nr. 1897/94, (CE) nr. 306/96, (CE) nr. 1827/96, (CE) nr. 1970/96, (CE) nr. 1405/97, (CE) nr. 1406/97, (CE) nr. 2492/98, (CE) nr. 2809/98 și (CE) nr. 778/1999 (JO L 287, 31.10.2001, p. 12).
         
            (7)  Regulamentul (CE) nr. 2094/2004 al Comisiei din 8 decembrie 2004 privind deschiderea și modul de gestionare a unui contingent tarifar de 10 000 tone de semințe de ovăz prelucrate diferit, clasificate la codul NC 1104 22 98 (JO L 362, 9.12.2004, p. 12).
         
            (8)  Regulamentul (CE) nr. 937/2006 al Comisiei din 23 iunie 2006 privind deschiderea și administrarea unui contingent tarifar comunitar de gluten de porumb originar din Statele Unite ale Americii (JO L 172, 24.6.2006, p. 9).
         
            (9)  Regulamentul (CE) nr. 437/2009 al Comisiei din 26 mai 2009 privind deschiderea și modul de gestionare a unui contingent tarifar comunitar pentru importul de masculi tineri din specia bovină pentru îngrășare (JO L 128, 27.5.2009, p. 54).
         
            (10)  Regulamentul (CE) nr. 438/2009 al Comisiei din 26 mai 2009 privind deschiderea și gestionarea unor contingente tarifare comunitare pentru tauri, vaci și juninci, altele decât cele destinate sacrificării, din anumite rase alpine și montane (JO L 128, 27.5.2009, p. 57).
         
            (11)  Regulamentul (CE) nr. 933/2009 al Comisiei din 6 octombrie 2009 de stabilire a normelor de aplicare a Regulamentului (CE) nr. 779/98 al Consiliului în ceea ce privește deschiderea și modul de gestionare a anumitor contingente pentru importul în Comunitate de produse din carne de pasăre originare din Turcia (JO L 263, 7.10.2009, p. 9).
         
            (12)  Regulamentul (CE) nr. 1064/2009 al Comisiei din 4 noiembrie 2009 privind deschiderea și modul de gestionare a contingentului tarifar comunitar pentru importul de orz de bere provenit din țări terțe (JO L 291, 7.11.2009, p. 14).
         
            (13)  Regulamentul (UE) nr. 1085/2010 al Comisiei din 25 noiembrie 2010 privind deschiderea și modul de gestionare a anumitor contingente tarifare anuale pentru importul de cartofi dulci, de manioc, de feculă de manioc și de alte produse care intră sub incidența codurilor NC 0714 90 11 și NC 0714 90 19 și de modificare a Regulamentului (UE) nr. 1000/2010 (JO L 310, 26.11.2010, p. 3).
         
            (14)  Regulamentul (UE) nr. 59/2011 al Comisiei din 25 ianuarie 2011 privind deschiderea și modul de gestionare ale unor contingente tarifare din Uniune pentru vinurile originare din Republica Serbia (JO L 22, 26.1.2011, p. 1).
         
            (15)  Regulamentul de punere în aplicare (UE) nr. 1354/2011 al Comisiei din 20 decembrie 2011 privind deschiderea contingentelor tarifare anuale din Uniune pentru ovine și caprine și pentru carnea de oaie și de capră (JO L 338, 21.12.2011, p. 36).
         
            (16)  Regulamentul de punere în aplicare (UE) nr. 481/2012 al Comisiei din 7 iunie 2012 de stabilire a normelor de gestionare a unui contingent tarifar pentru carnea de vită și mânzat de calitate superioară (JO L 148, 8.6.2012, p. 9).
         
            (17)  Regulamentul de punere în aplicare (UE) nr. 988/2014 al Comisiei din 18 septembrie 2014 privind deschiderea și modul de gestionare a unor contingente tarifare ale Uniunii pentru produsele agricole originare din Republica Moldova (JO L 278, 20.9.2014, p. 12).
         
            (18)  Regulamentul de punere în aplicare (UE) nr. 989/2014 al Comisiei din 19 septembrie 2014 privind deschiderea și modul de gestionare a unor contingente tarifare ale Uniunii pentru produsele agricole originare din Georgia (JO L 278, 20.9.2014, p. 16).
         
            (19)  Regulamentul de punere în aplicare (UE) nr. 1233/2014 al Comisiei din 18 noiembrie 2014 de modificare a Regulamentului (CE) nr. 2597/2001 privind deschiderea și modul de gestionare a contingentelor tarifare comunitare aplicabile anumitor vinuri originare din Republica Croația și din fosta Republică iugoslavă a Macedoniei (JO L 332, 19.11.2014, p. 11).
         
            (20)  Regulamentul de punere în aplicare (UE) 2015/2405 al Comisiei din 18 decembrie 2015 privind deschiderea și modul de gestionare a unor contingente tarifare ale UE pentru produse agricole originare din Ucraina (JO L 333, 19.12.2015, p. 89).
         
            (21)  Regulamentul de punere în aplicare (UE) 2017/1466 al Comisiei din 11 august 2017 privind deschiderea și modul de gestionare a unor contingente tarifare ale Uniunii pentru vinurile originare din Kosovo (JO L 209, 12.8.2017, p. 8).
         
            (22)  Regulamentul de punere în aplicare (UE) 2018/567 al Comisiei din 12 aprilie 2018 privind deschiderea și modul de gestionare a unor contingente tarifare de import pentru cârnații și carnea de porc originare din Islanda (JO L 95, 13.4.2018, p. 11).
         
            (23)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (24)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).